### NN 123/2019 (13.12.2019.), Odluka o obračunu i naplati naknade za razvoj trgovačkog društva Vodovod i kanalizacija d.o.o., Split

Vodovod i kanalizacija d.o.o.

2451

Na temelju odredbe članka 52., st. 1. i članka 56. Zakona o financiranju vodnog gospodarstva (»Narodne novine« broj 153/09., 130/11., 56/13., 154/14., 119/15., 120/16., 127/17., 66/19.), članka 23. Zakona o vodnim uslugama (»Narodne novine« broj 66/19.), članka 19. Društvenog ugovora trgovačkog društva Vodovod i kanalizacija d.o.o., Split, Skupština Društva na svojoj 107. sjednicu održanoj 5. studenoga donosi

ODLUKU

O OBRAČUNU I NAPLATI NAKNADE ZA RAZVOJ

Članak 1.

Ovom Odlukom utvrđuje se obveza plaćanja naknade za razvoj i to:

naknada za razvoj za izgradnju komunalnih vodnih građevina,

naknada za razvoj za rješavanje imovinsko pravnih odnosa na trasama kanalizacijskih kolektora i crpnih stanica na području Grada Trogira u okviru aglomeracije Kaštela-Trogir,

naknada za razvoj za realizaciju Projekata aglomeracije Split-
 -Solin i Kaštela-Trogir te dovršetak realizacije Projekta EKO-Kaštelanski zaljev.

Članak 2.

(1) Osnovica naknade za razvoj je jedinica mjere isporučene vode izražene u kunama.

(2) Naknada za razvoj za izgradnju komunalnih vodnih građevina utvrđuje se u iznosu od 0,50 kn/m3 isporučene vodne usluge i naplaćuje se svake godine do opoziva iste putem nove odluke.

(3) Naknada za razvoj za rješavanje imovinsko pravnih odnosa na trasama kanalizacijskih kolektora i crpnih stanica na području Grada Trogira u okviru aglomeracije Kaštela-Trogir utvrđuje se u iznosu od 0,50 kn/m3 isporučene vodne usluge i naplaćuje se do 31. 12. 2023. godine.

(4) Naknada za razvoj za realizaciju Projekata aglomeracija Split-Solin i Kaštela-Trogir te dovršetak realizacije Projekta EKO- -Kaštelanski zaljev utvrđuje se u iznosu od 3,50 kn/m3 isporučene vodne usluge i naplaćuje se do 31. 12. 2023. godine, a sve sukladno studijama izvodljivosti Projekata aglomeracija Split-Solin i Kaštela-
 -Trogir i važećem investicijskom programu Projekta EKO-Kaštelanski zaljev.

Članak 3.

Obveznici plaćanja naknada za razvoj iz članka 1. ove Odluke su korisnici usluga javne vodoopskrbe i odvodnje, odnosno korisnici vodnih usluga na području Grada Trogira.

Članak 4.

(1) Naknade za razvoj iz članka 1. ove Odluke obračunavaju se i naplaćuju putem računa za vodnu uslugu na kojima se posebno iskazuju.

(2) Račune za vodne usluge obveznicima plaćanja cijene vodne usluge, ispostavlja Vodovod i kanalizacija d.o.o., Split kao isporučitelj vodnih usluga.

Članak 5.

(1) Naknade za razvoj iz članka 1. ove Odluke su prihod Vodovoda i kanalizacije d.o.o., Split.

(2) Vodovod i kanalizacija d.o.o. Split je u obvezi prikupljene naknade za razvoj iz članka 1. ove Odluke evidentirati u svojim poslovnim knjigama na posebnoj poziciji.

Članak 6.

(1) Korištenje naknade za razvoj za izgradnju komunalnih vodnih građevina regulira se godišnjim planovima i programima ulaganja u izgradnju komunalnih vodnih građevina, koje usvaja Skupština Vodovoda i kanalizacije d.o.o., Split.

(2) Korištenje sredstava naknade za razvoj za realizaciju Projekata aglomeracija Split Solin i Kaštela-Trogir te dovršetak realizacije Projekta EKO-Kaštelanski zaljev utvrđuje se na način:

• dio koji se odnosi na realizaciju Projekata aglomeracija Split--Solin i Kaštela-Trogir, regulira se studijama izvodljivosti Projekata aglomeracija Split-Solin i Kaštela-Trogir i godišnjim planovima provedbe Projekata aglomeracija Split-Solin i Kaštela-Trogir, koje usvaja Skupština Vodovoda i kanalizacije d.o.o., Split.

• dio koji se odnosi na dovršetak realizacije Projekta EKO-Kaštelanski zaljev, regulira se sukladno važećem investicijskom programu Projekta EKO-Kaštelanski zaljev i godišnjim planovima provedbe Projekta EKO-Kaštelanski zaljev, koje usvaja Upravno vijeće Agencije EKO-Kaštelanski zaljev uz suglasnost Skupštine Vodovoda i kanalizacije d.o.o. Split.

(3) Korištenje naknade za razvoj za rješavanje imovinskopravnih odnosa na trasama kanalizacijskih kolektora i crpnih stanica na području Grada Trogira u okviru aglomeracije Kaštela-Trogir regulira se sukladno važećem investicijskom programu Projekta EKO-Kaštelanski zaljev i godišnjim planovima provedbe Projekta EKO-Kaštelanski zaljev godišnjim planovima provedbe Projekta EKO-Kaštelanski zaljev koje usvaja Skupština Vodovoda i kanalizacije d.o.o., Split.

Članak 7.

Nadzor nad obračunom i naplatom naknada za razvoj iz članka 1. ove Odluke obavljat će nadležno tijelo Grada Trogira.

Članak 8.

(1) Grad Trogir će s Vodovodom i kanalizacijom d.o.o. Split, posebnim dokumentom detaljnije definirati prikupljanje, vlasništvo, tretman i korištenje naknade za razvoj za realizaciju Projekata aglomeracija Split-Solin i Kaštela-Trogir te dovršetak realizacije Projekta EKO-Kaštelanski zaljev.

Članak 9.

(1) Ukupno prikupljena, a neutrošena sredstva naknade za razvoj za izgradnju komunalnih vodnih građevina do dana stupanja na snagu ove Odluke, koristit će se za izgradnju komunalnih vodnih građevina.

(2) Ukupna prikupljena, a neutrošena sredstva naknade za razvoj za rješavanje imovinsko-pravnih odnosa na trasama kanalizacijskih kolektora i crpnih stanica na području Grada Trogira u okviru aglomeracija Split-Solin i Kaštela-Trogir do dana stupanja ove Odluke, koristit će se za rješavanje imovinsko-pravnih odnosa na trasama kanalizacijskih kolektora i crpnih stanica na području Grada Trogira u okviru aglomeracije Kaštela-Trogir.

(3) Ukupno prikupljena, a ne neutrošena sredstva naknade za razvoj za realizaciju Projekta EKO-Kaštelanskog zaljeva do dana stupanja ove odluke, koristit će se – za realizaciju Projekata aglomeracija Split-Solin i Kaštela-Trogir te dovršetak realizacije Projekta EKO-Kaštelanski zaljev.

(4) Ukupno prikupljena, a ne neutrošena sredstva naknade za razvoj za rješavanje imovinsko-pravnih odnosa, nakon što se riješe svi imovinsko pravni odnosi na trasama kanalizacijskih i crpnih stanica na području Grada Trogira u okviru aglomeracija Kaštela-Trogir prenamijenit će se za realizaciju Projekata aglomeracija Split-Solin i Kaštela-Trogir te dovršetak realizacije Projekta EKO-
 -Kaštelanski zaljev.

Članak 10.

Stupanjem na snagu ove Odluke prestaje važiti Odluka o obračunu i naplati naknade za razvoj – izgradnju komunalnih vodnih građevina (»Službeni glasnik Grada Trogira«, broj 16/10, 4/11, 9/13, 10/13 i 1/16)

Članak 11.

Ova Odluka sukladno Odluci Skupštine Društva stupa na snagu danom donošenja i primjenjuje se sukladno Odluci Skupštine od 4. kolovoza 2019. godine.

Ova će se Odluka objaviti u »Narodnim novinama«.

Direktor
 Tomislav Šuta, dipl. oec., v. r.